text: Regentparret kommer til Aabenraa
  10 juli 2013 kl. 10.03
  Mandag den 22. juli kommer dronning Margrethe og prinsegemalen til Aabenraa
  Kongeskabet Dannebrog vil lægge til kaj ved Gammelhavn midt i Aabenraa by. Her bliver regentparret modtaget af stiftamtmand Torben Sørensen og borgmester Tove Larsen.
  Besøget er en del af regentparrets sommerferie. Efter besøget i Aabenraa fortsætter regentparret til sommerferieophold på Gråsten Slot.
  